ASMR, orgasm pentru creier. Creatorii de conținut ASMR câștigă și zeci de mii de dolari pe lună.
ASMR sau Autonomous Sensory Meridian Response e noul fenomen de pe YouTube. Creatorii clipurilor ASMR câștigă chiar și zeci de mii de dolari pe lună. Românca Izabela Stress e în topul mondial al creatorilor de conținut ASMR.
Știi cum se fac mai nou banii pe internet? Sunt mii de oameni care încearcă să producă orgasm pentru creier.Este fenomenul ASMR sau Autonomous Sensory Meridian Response. Sunt clipuri pe YouTube menite să te relaxeaze prin șoapte, gesturi repetitive sau foșnete ușoare.Fenomenul nu e nou, dar a luat amploare în ultimii ani, iar acum există puștani care produc zeci de mii de dolari în fiecare lună. Totul a pornit de la o filmare în care o fetiță de 13 ani mănâncă un fagure de miere aproape de microfon.Amplificat de TikTok, fenomenul ASMR a ajuns la peste 45 de milioane de clipuri înregistrate care produc sute de milioane de vizualizări și zeci de mii de dolari pentru creatorii de conținut. Izabela Stress, o fată din Suceava, câștigă 50.000 de dolari pe lună cu clipurile ei relaxante.